***The Elder Scrolls III: Morrowind*** (eller bare ***Morrowind***) er et rollespill fra 2002 til PC og Xbox. Det inngår i *The Elder Scrolls*-serien utviklet av Bethesda Softworks.

Spillets oppbygning
-------------------

*Morrowind* er et veldig ikke-linært spill, hvilket vil si at spilleren i stor grad kan gjøre akkurat det han/hun vil. Dette har vært et kjennemerke på *The Elder Scrolls*-serien. Alle spillene i serien utspiller seg i den samme fantasiverdenen, på kontinentet «Tamriel». I *Morrowind* befinner spilleren seg i provinsen «Morrowind», på øyen «Vvardenfell», hvis hovedstad heter «Vivec». Øyen er dominert av tre forskjellige *hus*: «Hlaalu», med hovedsete i «Balmora»; «Redoran», med hovedsete i «Ald'ruhn»; og «Telvanni», med hovedsete i «Sadrith Mora». Spilleren kan bli medlem av ett av disse husene i løpet av ett spill. Hovedhistorien går ut på å redde øyen fra den onde «Dagoth Ur», med tilholdssted på fjellet «Red Mountain» midt på «Vvardenfell», men med alle mulighetene spillet byr på, er det mange som rett og slett ser bort fra hele hovedhistorien.

Oppfølgeren, *The Elder Scrolls IV: Oblivion*, ble utgitt våren 2006.

Utvidelsespakker
----------------

To utvidelsespakker har blitt laget til *Morrowind*:

* *The Elder Scrolls III: Tribunal*
* *The Elder Scrolls III: Bloodmoon*

Begge utvidelsene inneholder en ny hovedhistorie, i tillegg til mange nye småoppdrag.

I 2003 utga Bethesda Softworks en *Game of the Year*-pakke som inneholder både *Morrowind* og de to utvidelsene. Utvidelsene var ikke tilgjengelig til Xbox før lanseringen av samlepakken.

Modifikasjoner
--------------

Med Morrowind følger *The Elder Scrolls Construction Set* (TESCS), et program som kan brukes til å lage *modifikasjoner*, eller *plug-ins*, til spillet. En modifikasjon i *Morrowind* vil si et tillegg til det opprinnelige spillet, for eksempel en ny person, et nytt hus eller en hel ny by. Det har imidlertid blitt laget modifikasjoner som fjerner hele det opprinnelig spillet og gir spilleren en helt ny verden å utforske.

Det finnes tusener av modifikasjoner laget av spillerne selv, men i tillegg har Bethesda Softworks utviklet et antall offisielle modifikasjoner, tilgjengelig for nedlasting på *Morrowinds* hjemmeside.

Referanser
----------

1. ↑   GOG.com[Hentet fra Wikidata]
2. ↑   Humble Store[Hentet fra Wikidata]

Eksterne lenker
---------------

* (en) *The Elder Scrolls III: Morrowind* på Steam Rediger på Wikidata

* (en) *The Elder Scrolls III: Morrowind* på GOG.com Rediger på Wikidata

* (en) *The Elder Scrolls III: Morrowind* hos MobyGames Rediger på Wikidata

* (en) *The Elder Scrolls III: Morrowind* hos MobyGames Rediger på Wikidata

* (en) *The Elder Scrolls III: Morrowind* hos MobyGames Rediger på Wikidata

* (en) *The Elder Scrolls III: Morrowind* på Metacritic Rediger på Wikidata

* (en) *The Elder Scrolls III: Morrowind* på Internet Movie Database Rediger på Wikidata

* (en) *The Elder Scrolls III: Morrowind* hos Internet Game Database Rediger på Wikidata

* (en) *The Elder Scrolls III: Morrowind* hos VGMdb Rediger på Wikidata

* (en) *The Elder Scrolls III: Morrowind* hos GameFAQs Rediger på Wikidata

| * v
* d
* r
The Elder Scrolls |
| --- |
| 
* *Arena*
* *Daggerfall*
* *Morrowind*
	+ *Tribunal*
	+ *Bloodmoon*
* *Oblivion*
	+ *Knights of the Nine*
	+ *Shivering Isles*
* *Battlespire*
* *Redguard*
* *Travels*
* *Oblivion Mobile*
* *Skyrim*

 |


|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** MusicBrainz
 |

Portal: Videospill